IEROBEŽOTAS PIEEJAMĪBAS INFORMĀCIJA
NAV KLASIFICĒTS

Deklasifikācijas datums: 30.01.2026.
Deklasifikācijas pamats: zudis ierobežotas pieejamības statusa noteikšanas pamats – pārkāpuma procedūras lieta izbeigta.


Eiropas Komisijas
Ģenerālsekretariātam
(SG-R2)
1049 Brisele
Beļģija


Uz Eiropas Komisijas 2024. gada 24. janvāra
formālo paziņojumu pārkāpuma 
procedūras lietā Nr. INFR(2024)0091

1. Latvijas Republika (turpmāk – Latvija) ir saņēmusi Eiropas Komisijas 2024. gada 24. janvāra formālo paziņojumu pārkāpuma procedūras lietā Nr. INFR(2024)0091, kurā norādīts:
1.1. Latvija nav izpildījusi pienākumu paziņot par Eiropas Parlamenta un Padomes 2021. gada 24. novembra Direktīvas (ES) 2021/2118, ar ko groza Direktīvu 2009/103/EK par civiltiesiskās atbildības apdrošināšanu saistībā ar mehānisko transportlīdzekļu izmantošanu un kontroli saistībā ar pienākumu apdrošināt šādu atbildību (turpmāk – Direktīva 2021/2118), transponēšanas pasākumiem.
1.2. Saskaņā ar procedūru, kas paredzēta Līguma par Eiropas Savienības darbību 258. pantā, Eiropas Komisija dod iespēju Latvijai divu mēnešu laikā iesniegt paskaidrojumus par Direktīvas 2021/2118 transponēšanu.

2. Latvija, atbildot uz Eiropas Komisijas 2024. gada 24. janvāra formālo paziņojumu pārkāpuma procedūras lietā Nr. INFR(2024)0091, sniedz šādu informāciju:
2.1. Latvija atzīst, ka tā nav izpildījusi pienākumu savlaicīgi paziņot par Direktīvas 2021/2118 transponēšanas pasākumiem.
[bookmark: _Hlk160096325]2.2. Lai pilnībā transponētu Direktīvas 2021/2118 prasības, nepieciešams pieņemt likumprojektu “Grozījumi Sauszemes transportlīdzekļu īpašnieku civiltiesiskās atbildības obligātās apdrošināšanas likumā”[footnoteRef:1] 23-TA-1660, kas šobrīd atrodas saskaņošanas procesā un varētu tikt pieņemts līdz 31.05.2024., tādējādi Direktīvas 2021/2118 prasības tiks pārņemtas pilnībā. [1:  (https://tapportals.mk.gov.lv/legal_acts/70b37e69-d3cc-4206-bc5a-21b0ae8ea11a) ] 

[bookmark: _Hlk159572883]2.3. Direktīvas 2021/2118 pārņemšanas kavējums saistīts galvenokārt ar to, ka tika meklēti risinājumi likumprojektā iekļaujamam regulējumam attiecībā uz atsevišķām direktīvas prasībām, tai skaitā, par apdrošināšanai pakļautajiem transportlīdzekļiem, personas datu apstrādi un apdrošināšanas sabiedrību maksātnespēju.

3. Tiklīdz nostājas 2.2. apakšpunktā minētais likumprojekts tiks pieņemts un publicēts Oficiālajā izdevumā “Latvijas Vēstnesis”, Latvija par to nekavējoties paziņos Eiropas Komisijai, izmantojot Valsts izpildes pasākumu paziņošanas sistēmu.

